கேள்வி: மேலவளவு படுகொலைகள் பற்றி நீங்கள் என்ன அறிந்துள்ளீர்கள்?
பதில்: மேலவளவு படுகொலைகள் என்பது மேலவளவு ஊராட்சி தலைவர் முருகேசன் மற்றும் தலித் சேர்ந்த மக்கள், 1997 ஆம் ஆண்டு சூன் 30 ,படுகொலை செய்யப்பட்டதைக் குறிக்கிறது. 1997ம் ஆண்டு, மதுரை மாவட்டம் மாவட்டம் மேலவளவு ஊராட்சி கிராமத்தைச் சேர்ந்த முருகேசன் மற்றும் 6 பேர்கள் ஊராட்சிமன்றத் தலைவர் பதவிக்கு போட்டியிட்டு வெற்றி பெற்றதற்காக, 30 சூன் 1997 அன்று கொலை செய்யப்பட்டனர். File:Melavalavu Poraligal.jpg கொலையாளிகளை கைது செய்ய வலியுறத்தி விசிக கட்சியின் சார்பில் முதன் முதலாக மதுரையில் போராட்டம் நடைபெற்றது, பின்பு மேலூர் போராட்டம் நடைபெற்றது. அதன்பிறகு தமிழகமே திரும்பி பார்க்க கூடிய வகையில் சென்னையில், மாபெரும் பேரணி நடைபெற்றது. அதன்பிறகு தான், மேலவளவு படுகொலை அனைவருக்கும தெரியவந்தது. விடுதலைச்சிறுத்தைகளின் தொடர்பான போராட்டமும், சட்டரீதியான போராட்டத்தின் விளைவாக கொலையாளிகள் கைதுசெய்யப்பட்டு சிறையில் அடைக்கப்பட்டனர். அவர்களின் நினைவாக மேலவளவில் விடுதலைச் சிறுத்தைகள் கட்சியின் சார்பில் விடுதலைக்களம் மேலவளவு தியாகிகளின் நினைவிடம் என்கிற பெயரில் நினைவிடம் அமைக்கப்பட்டு தொல். திருமாவளவன், 30 ஆகத்து 2000 ஆண்டு திறந்து வைக்கப்பட்டது. ஆண்டுதோறும் சூன் -30 அன்று தொல். திருமாவளவன் தலைமையில், பல்லாயிரக்கணக்கான மக்கள் அமைதியான முறையிலும், அறவழியிலும் அஞ்சலி செலுத்துகின்றனர்.[https://m.dinakaran.com/article/News_Detail/1160843 மேலவளவு போராளிகளுக்கு தொல்.திருமாவளவன் அஞ்சலி] பின்னணி மதுரை மாவட்டம், மேலூர் அருகிலுள்ள மேலவளவு ஊராட்சி ஊராட்சி 1996இல் பட்டியல் சாதியினரும் பட்டியல் பழங்குடியினரும் ஒதுக்கீடு செய்யப்பட்டது. ஆனால் பறையர்கள் எவரும் ஊராட்சி மன்ற தலைவர் தேர்தலில் போட்டியிடக்கூடாது என உயர் சாதியினரால் மிரட்டப்பட்டனர். இதனைத் தொடர்ந்து அக்டோபர் 09, 1996 மற்றும் திசம்பர் 28, 1996 ஆகிய தேதிகளில் தேர்தல் நடத்த முடியாத நிலைமை ஏற்பட்டு திசம்பர் 31, 1996 அன்று தேர்தல் நடைபெற்றது. இதில் முருகேசன் வெற்றி பெற்றார். மேலும் தனக்கும், தான் சார்ந்தவர்களுக்கும் பாதுகாப்பு வழங்க வேண்டும் என மாவட்ட ஆட்சியர் மற்றும் தமிழக அரசுக்கு கோரிக்கை வைத்தனர். இந்நிலையில் 1997 ஆம் ஆண்டு சூன் 30 அன்று மேலவளவு ஊராட்சித் தலைவர் முருகேசன் மற்றும் தலித் மக்கள் மாவட்ட ஆட்சியர் அலுவலகம் சென்றுவிட்டு, பேருந்தில் திரும்பும்போது படுகொலை செய்யப்பட்டனர்.
கேள்வி: மேலவளவு படுகொலைகள் - வழக்கு என்பது என்ன?
பதில்: இவ்வழக்கு கிரிமினல் வழக்காக விசாரிக்கப்பட்டதே தவிர வன்கொடுமைத் தடுப்புச் சட்டம் கீழ் விசாரிக்கப்படவில்லை. இவ்வழக்கின் தீர்ப்பு 26 சூலை, 2001 அன்று கொடுக்கப்பட்டது. அதன்படி வழக்கில் 17 பேருக்கு ஆயுள் தண்டனை விதிக்கப்பட்டது.
கேள்வி: மேலவளவு படுகொலைகள் - குற்றவாளிகள் விடுதலை என்பது என்ன?
பதில்: குற்றவாளிகள் என அறிவிக்கப்பட்ட சின்ன ஓடுங்கன், செல்வம், மனோகரன், மணிகண்டன், அழகு, சொக்கநாதன், சேகர், பொன்னையா, ராஜேந்திரன், ரெங்கநாதன், ராமர், சர்க்கரை மூர்த்தி, ஆண்டிசாமி உள்ளிட்டோர் சென்னை உயர் நீதிமன்ற மதுரைக் கிளை மேல்முறையீடு செய்தனர். ஆனால், 2008 ஆம் ஆண்டு செப்டம்பர் 11 ஆம் தேதி, உயர்நீதிமன்றமும், அவர்களுக்கு விதிக்கப்பட்ட தீர்ப்பை உறுதி செய்தது. ஆனால், 17 பேரில், மூவருக்கு மட்டும் தண்டனையைக் குறைத்தது. அவர்கள் அந்த ஆண்டே தண்டனைக் காலம் முடிந்து, சிறையிலிருந்து வெளியே வந்தனர். பின், மீதமுள்ள 17 பேரும் உச்சநீதிமன்றத்தில் மேல்முறையீடு செய்தனர். அவர்களில் ஒருவர், உடல்நலம் காரணமாக உயிரிழந்தார். கடந்த 2009 ஆம் ஆண்டு இந்திய உச்ச நீதிமன்றம் அவர்களைக் குற்றவாளி என உறுதி செய்தது. உச்சநீதிமன்றத்தின் தீர்ப்புக்குப் பிறகு, கடந்த 2019ஆம் ஆண்டு நவம்பர் மாதம் 9ஆம் தேதி, எம் .ஜி. ஆர் நூற்றாண்டு நினைவு தினத்தை முன்னிட்டு, நன்னடத்தையின் அடிப்படையில், இந்த வழக்கில் சிறையில் இருந்த 13 பேரும் விடுவிக்கப்பட்டனர்.
கேள்வி: மேலவளவு படுகொலைகள் - நீதிமன்ற தலையீடு பற்றி விளக்கவும்.
பதில்: குற்றவாளிகளின் விடுதலை செய்ய பிரப்பிக்கப்பட்ட, அரசாணை நகலை வழங்கக்கோரி மூத்த வழக்கறிஞர் ஒருவர் சென்னை உயர் நீதிமன்ற மதுரைக் கிளை மனு தாக்கல் செய்தார். அந்த மனுவை விசாரித்த நீதிபதிகள் வைத்தியநாதன், ஆனந்த் வெங்கடேஷ் ஆகியோர் 13 பேர் விடுதலை தொடர்பான அரசாணையை தாக்கல் செய்ய வேண்டும் என்றும், இந்த வழக்கு தொடர்பான அதிகாரிகளை நேரில் ஆஜராகவும் உத்தரவிட்டனர். இந்நிலையில் இந்த வழக்கு நீதிபதிகள் வைத்தியநாதன், ஆனந்த வெங்கடேஷ் அமர்வு முன்பு 20 நவம்பர், 2019 அன்று விசாரணைக்கு வந்தது. சிறைத்துறை டி.ஐ.ஜி, எஸ்.பி. மற்றும் அதிகாரிகள் ஆஜராகினர். சிறைத்துறை அதிகாரிகள், 13 பேர் விடுவிக்கப்பட்ட அரசாணையை தாக்கல் செய்தனர். அப்போது நீதிபதிகள், கொலை வழக்கில் கைதானவர்களின் தண்டனையை இந்திய உச்ச நீதிமன்றம் உறுதிப்படுத்தியுள்ள நிலையில், தமிழக அரசு ஒரு அரசாணை மூலம் விடுவித்துள்ளது அதிர்ச்சியளிக்கிறது எனக் கூறினர். கொலை வழக்கில் தண்டிக்கப்பட்டுள்ள நிலையிலும், வன்கொடுமை தடுப்புச் சட்டத்தில் இருந்து விடுவிக்கப்பட்டுள்ளனர். இதனை எதிர்த்து தமிழக அரசு மேல் முறையீடு செய்யாதது ஏன் என்று கேள்வி எழுப்பினர். தற்போது வழக்கில் விடுவிக்கப்பட்ட 13 பேரும் மீண்டும் எதிர்மனுதாரராக சேர்க்க சென்னை உயர் நீதிமன்றத்தின் மதுரை கிளை ஆணையிட்டுள்ளது.[https://www.dinamani.com/tamilnadu/2019/nov/20/melavalavu-case-madurai-hc-branch-3285231.html மேலவளவு வழக்கில் விடுவிக்கப்பட்ட 13 பேரும் எதிர்மனுதாரராக சேர்ப்பு: உயர் நீதிமன்ற மதுரைக் கிளை]
கேள்வி: மேலவளவு படுகொலைகள் - அரசியல் கட்சிகள் மற்றும் இயக்கங்களின் கருத்துகள் என்பது என்ன?
பதில்: * விடுதலைச் சிறுத்தைகள் கட்சி மற்றும் இந்திய கம்யூனிஸ்ட் கட்சி (மார்க்சிஸ்ட்) இந்த விடுதலையை எதிர்த்து கருத்து தெரிவித்தன. * மேலவளவு கொலைக் குற்றவாளிகள், விடுதலை செய்யப்பட்டதற்கு எதிர்ப்புத் தெரிவித்து தமிழ்நாடு தீண்டாமை ஒழிப்பு முன்னணி, மதுரையில் ஆர்ப்பாட்டம் நடத்த கடைசி நேரத்தில் அனுமதி மறுத்து காவல் துறையினர் அவர்களை 22 நவம்பர், 2019 இல் கைது செய்தனர்.கண்டன ஆர்ப்பாட்டத்துக்கு கடைசி நேரத்தில் அனுமதி மறுப்பு; கைது தீக்கதிர் நாளிதழ் , 23 நவம்பர் 2019 , பக்கம் :1